Farul Constanța le "suflă în ceafă" Rapidului și FCSB-ului: "De ce nu? Începi să îți faci socoteli"
Farul Constanța a învins Rapid, scor 2-1, și este la doar trei puncte de a doua clasată.
Rapid ocupă a treia poziție din play-off, cu 28 de puncte.
FCSB va juca pe terenul campioanei Farul în etapa următoare, iar Gică Popescu, președintele clubului, susține că dacă jucătorii săi vor obține cele trei puncte, se vor bate pentru titlu.
"(n.r. despre câştigarea unui nou titlu) Cine nu îşi doreşte să câştige titlul, Dumnezeule? Fiecare antrenor, preşedinte de club îşi doreşte câştigarea campionatului. Şi eu îmi doresc să câştigăm din nou, ar fi fabulos să câştigăm al doilea campionat la rând.
De ce nu se poate întâmpla şi sezonul acesta? Ştii cum ne gândim? Dacă batem FCSB-ul, la câte puncte venim? La 4??? Oooo, începi să faci socoteli. Suntem cu picioarele pe pământ, jucătorii trebuie să se antreneze bine, să nu avem probleme de efectiv şi să luăm meci cu meci", a declarat Gică Popescu pentru Orange Sport.